ZAPISNIK

43. sjednice Vijeća Mjesnog odbora Kupinečki Kraljevec I.,
održane 29. listopada 2024. (utorak),
 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović.
Zapisnik vodi: Žarko Vučak.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 43. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 42. sjednice. Otvara raspravu.      

       Vijeće je jednoglasno (5 „za“) usvojilo zapisnik 42. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (5 „za“) usvojilo 
dnevni red:
1. Prijedlog zaključka o izmjeni Poslovnika o radu Vijeća Mjesnog odbora Kupinečki Kraljevec I.

2. Prijedlog zaključka o  potrebi postavljanja nadstrešnice na autobusnom stajalištu u ulici Kraljevečki brijegi, kod raskrižja s ulicom Starjak
3. Prijedlog zaključka o potrebi uvrštenja ulice Kraljevečka cesta u Prijedlog Programa 

asfaltiranja nerazvrstanih cesta I. reda na području Grada Zagreba u 2025.

       4. Obavijesti, pitanja i prijedlozi          

Ad 1) Prijedlog odluke o izmjeni Poslovnika o radu Vijeća Mjesnog odbora Kupinečki 
           Kraljevec I.
          Predsjednik Vijeća, Žarko Vučak obrazlaže Prijedlog odluke o izmjeni Poslovnika koji je zaprimljen od stručne službe te otvara raspravu.
         Budući da nema prijedloga niti primjedbi, Prijedlog odluke daje na glasovanje.

         Vijeće je jednoglasno (5 „za“) donijelo Odluku o izmjeni Poslovnika o radu Vijeća Mjesnog odbora Kupinečki Kraljevec I.
(Odluka se prilaže ovom zapisniku i njegov je sastavni dio.)

Ad 2) Prijedlog zaključka o  potrebi postavljanja nadstrešnice na autobusnom stajalištu u ulici 
          Kraljevečki brijegi, kod raskrižja s ulicom Starjak
          Član Vijeća, Darko Pereković kao predlagatelj obrazlaže Prijedlog zaključka. 
Nakon kraće rasprave Vijeće jednoglasno (5 „za“) donijelo 
Z A K LJ U Č A K
o potrebi postavljanja nadstrešnice na autobusnom stajalištu u ulici Kraljevečki brijegi, kod raskrižja s ulicom Starjak

1. Vijeće Mjesnog odbora Kupinečki Kraljevec I.  raspravilo je potrebu postavljanja

    nadstrešnice na autobusnom stajalištu u ulici Kraljevečki brijegi, kod raskrižja s ulicom 

    Starjak budući da je postojeća nadstrešnica dotrajala.

2. Vijeće je od strane nadležnog ureda upoznato s popisom nadstrešnica što se projektiraju i 

     idu u izgradnju te je uočilo da postavljanje nadstrešnice na navedenoj lokaciji nije planirano 

     iako je predlagalo izgradnju iste.

3. S obzirom na navedeno, Vijeće predlaže da se izrada tehničke dokumentacije i 

    postavljanje nadstrešnice na autobusnom stajalištu u ulici Kraljevečki brijegi, kod raskrižja 

    s ulicom Starjak uvrsti kao prioritet u Plan postavljanja nadstrešnica na autobusnim i 

    tramvajskim stajalištima na području Grada Zagreba u 2025.

3. Ovaj zaključak dostavlja se Vijeću Gradske četvrti na dalje postupanje.

Ad 3) Prijedlog zaključka o potrebi uvrštenja ulice Kraljevečka cesta u Prijedlog Programa 

asfaltiranja nerazvrstanih cesta I. reda na području Grada Zagreba u 2025.
          Predsjednik Vijeća, Žarko Vučak obrazlaže Prijedlog zaključka. 
U raspravi je istaknuto da je Prijedlog zaključka pripremljen sukladno raspravi o prijedlogu Vijeća Mjesnog odbora Kupinečki Kraljevec - centar  s kojim se Vijeće upoznalo na prošloj sjednici. Kako Vijeće podržava uvrštavanje cijele Kraljevečke ceste u Prijedlog Programa asfaltiranja nerazvrstanih cesta I. reda na području Grada Zagreba u 2025. 
Vijeće je jednoglasno (5 „za“) donijelo
Z A K LJ U Č A K

o potrebi uvrštenja ulice Kraljevečka cesta u Prijedlog Programa asfaltiranja nerazvrstanih cesta I. reda na području Grada Zagreba u 2025.

1. Vijeće Mjesnog odbora Kupinečki Kraljevec I.  raspravilo je stanje kolnika ulice  

    Kraljevečka cesta. 

2. Vijeće predlaže da se uređenje kolnika Kraljevečke ceste, od raskrižja s ulicom Kraljevečki 

    brijegi prema ulici Tumbri, do granice s Mjesnim odborom Kupinečki Kraljevec – centar 

    (cca 290 m)  uvrsti u Prijedlog Programa asfaltiranja nerazvrstanih cesta I. reda na području 

    Grada Zagreba u 2025.

3. Ovaj zaključak dostavlja se Vijeću Gradske četvrti na dalje postupanje.

Ad 4) Obavijesti, pitanja i prijedlozi 
       Predsjednik, Žarko Vučak informira članove Vijeća vezano za probleme potpisivanja ugovora za uređenje ulice Starjak od strane Zagrebačkih cesta te ih upoznaje da je mail-om zamolio Predsjednika Vijeća Gradske četvrti Brezovica da svojim autoritetom pokuša da se taj ugovor napokon potpiše. 

Predsjednik i potpredsjednica Vijeća, Ivana Pogačić upoznaju članove Vijeća s dinamikom i problemima koji su se pojavili  prilikom rekonstrukcije dijela ulice Kraljevečki brijegi što je u tijeku. 

Predsjednik upoznaje članove Vijeća s upućenim zahtjevima prema Gradskoj četvrti Brezovica za rješavanje problema s curenjem vode na kolnik kod stare trgovine i  postavljanju znakova, prometnih zrcala i uređivanjem bankina u ulici Mrakov breg. 
       Budući da se nitko ne javlja za riječ, predsjednik Vijeća zaključuje 43. sjednicu Vijeća Mjesnog odbora Kupinečki Kraljevec I.

           Dovršeno u 21,15  sati.
         Zapisnik sastavio:
            Žarko Vučak
     KLASA: 024-08/24-003/2146
     URBROJ: 251-13-11-8/005-24-2
     Kupinečki Kraljevec, 29. listopada 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 43. sjednici Vijeća Mjesnog odbora Kupinečki Kraljevec I.,

29. listopada 2024.

